OpenLLM-France/wikimedia huggingface dataset:
# Untraceable

Untraceable (euskaraz Antzemanezina), 2008ko Gregory Hoblit estatubatuarrak zuzendutako thriller film bat da. Diane Lane, Colin Hanks, Billy Burke eta Joseph Cross aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
FBIak delitu zibernetikoak eta interneten jarduten duten gaizkileak ikertu eta atzemateko bereziki prestatua dagoen sail bat du. Portland hirian, Jennifer Marsh (Diane Lane) agenteak inongo aurrekaririk ez duen kasu bat argitzeko ardura jaso berri du: webgune sofistikatu batean tortura eta hilketen irudiak zintzilikatzen dituen serieko hiltzaile zibernetiko bat atzematea, baina webguneak arrastorik uzten ez duenez FBIak ezin dezake saretik deskonektatu. Webguneko biktimen patua ikusleen kopuruaren araberakoa da: gero eta bisitari gehiago izan, biktimak azkarrago hilko dira. Katua eta saguaren jolasa zerbait pertsonalean bilakatzean, Jennifer eta bere ikerketa taldeak hiltzailea harrapatzeko erlojuaren kontrako lasterketa bati ekin beharko diote.

## Aktoreak

* Diane Lane: Jennifer Marsh, FBIko agentea
* Colin Hanks: Griffin Dowd, FBIko agentea
* Billy Burke: Eric Box detektibea
* Joseph Cross: Owen Reilly
* Mary Beth Hurt: Stella Marsh
* Tyrone Giordano: Tim Wilkes
* Perla Haney-Jardine: Annie Haskins
* Christopher Cousins: David Williams
* Tim De Zarn: Herbert Miller
* Peter Lewis: Richard Brooks
* Jesse Tyler Ferguson: Arthur James Elmer
* Dax Jordan: Scotty Hillman
* John Breen: Richard Weymouth
* Brynn Baron: Miller andrea
* Phil Hamilton: Miller jauna

## Kanpo estekak

* IMDBko fitxa irakurgai (Ingelesez)
* Datuak: Q947355
# Untxi pigmeo

Untxi pigmeoa(Brachilagus idahoensis) bere generoa den Brachylagusen espezie bakarra da. Munduan dagoen untxirik txikiena da. 375 eta 500 gramo artean pisatzen dute eta 23,5tik 29,5 zentimetro arteko tamaina dute. Estatu Batuetan dago modu basatian.

## Kanpo estekak

* Datuak: Q244194
* Multimedia: Brachylagus idahoensis / Q244194
* Espezieak: Brachylagus idahoensis
# Untsin

Untsin, Lapurdiko kostaldeko ibai txikia da, ibilbide laburra duena.

## Geografia

Xoldokogaina (486 m.) mendiaren iparraldean jaiotzen da ibaia, Biriatutik ekialdera, 392 metrotako altueran. Ura Xoldokogainako urtegian pilatu eta ibaiaren haranean zehar igarotzen da, zati bat Lapurdiko kostaldeko A-63 autobidearen alboan. Donibane Lohizuneko badian isurtzen da Bizkaiko Golkora, hondartzatik eta Zokoako fortetik hurbil. Badia horretara Urdazuri ibaia ere heltzen da.

## Zeharkatutako udalerriak

Ibai laburra izanik, bi udalerri bakarrik zeharkatzen ditu: Urruña eta Ziburu.

## Ibaiadarrak

Untsin ibaiak, aipagarria den ibaiadar bakarra du: Arrolako erreka. 8 kilometrotako luzera du eta eskuinaldetik isurtzen da Untsinera. Honek ere ibaiadar bakarra du: Anduretako erreka, 2,5 kilometrokoa.

## Erreferentziak

* ↑ Euskaltzaindia: 166. araua: Euskal Herriko ibaiak.
* ↑ Sandre datu-basea

## Kanpo estekak

* Datuak: Q3552043
# Txinako Itsasoak

Txinako Itsasoak Ozeano Bareko mendebaldeko hurrengo itsasoak dira:
* Itsaso Horia
* Ekialdeko Txinako Itsasoa
* Hegoaldeko Txinako Itsasoa
# Txinako Industria eta Merkataritza Bankua

Txinako Industria eta Merkataritza Bankua (ICBC; txinera tradizionalez: 中國工商銀行股份有限公司; txinera sinplifikatuz: 中国工商银行; pinyinez: Zhōngguó Gōngshāng Yínháng, hizkera arruntean 工行 Gōngháng; ingelesez: Industrial and Commercial Bank of China Ltd.) estatuaren jabetzako Txinako Herri Errepublikako lau banku komertzial nagusienetariko bat da. Merkatu kapitalizazioa kontuan hartuta, Txinako eta munduko bankurik handiena da. Estatuko lau banku komertzial handietako bat da (beste hirurak Bank of China, Txinako Nekazaritza Bankua eta Txinako Eraikuntza Bankua dira). Merkatuko balioari eta gordailuei dagokionez, munduko bankurik handiena ere, eta baita munduko bankurik errentagarriena ere.
1984ko urtarrilaren 1ean sozietate anonimo gisa sortu zuten. 18.000 salmenta-puntu baino gehiago ditu, atzerriko 106 sukurtsal, 2,5 milioi bezero korporatibo eta 150 milioi bezero indibidual barne. 2007ko uztailean, 254.000 milioi dolarreko merkatu kapitalizazioarekin, bere akzioen prezio igoera baten ondoren bankurik baliotsuena bihurtu zen, Citigroup gaindituz.

## Erreferentziak

* ↑ FT.com / Video & Audio / Interactive graphics - The decade for global banks
* ↑ China’s biggest bank goes to market, Financial Times
* ↑ Nation's largest commercial bank launches IPO
* ↑ China ICBC tops Citigroup as world's biggest bank

## Kanpo estekak

* Datuak: Q26463
* Multimedia: Industrial and Commercial Bank of China (ICBC) / Q26463
# Txinako Iraultza Komunista

Txinako Iraultza Komunista (txinera tradizionalez: 中国共产主义革命) 1927an hasitako Txinako Gerra Zibil luzearen emaitza izan zen. Gerra horretan, Kuomintangeko nazionalistek, Chiang Kai-shek jenerala buru zutela, eta Mao Zedongeko Txinako Alderdi Komunistako komunistek aurre egin zioten, eta azken hauen garaipenarekin amaitu zen. Txinako Herri Errepublika ezarri zuten —desagertutako Txinako Errepublikaren lurraldean 1949ko urriaren 1ean Pekinen aldarrikatua—, eta geroago Taiwango uhartean finkatu ziren, non Txinako Errepublikaren erregimenarekin jarraitu zuten, Gerra Hotzaren lehen bi hamarkadetan «Txina komunistaren» aurkako «Txina nazionalista» bezala ezagutzen zena.
1946an hasi zen, Bigarren Txina-Japonia Gerra amaitu ondoren, eta Txinako Gerra Zibilaren bigarren zatia izan zen. 1921ean sortu ondoren, Txinako Alderdi Komunistaren boterearen bultzadaren gailurra izan zen. Txinako hedabideetan, garai horri Txinatar Herriaren Askapen Gerra (txinera tradizionalez: 中国人民解放战争) esaten zaio.
Garaipen komunistak eragin handia izan zuen botere-oreka globalean: Txina estatu sozialista handiena bihurtu zen populazioz, eta, 1956ko sino-sobietar zismaaren ondoren, hirugarren partaide bat Gerra Hotzean. Herri Errepublikak mundu osoko mugimendu komunistei laguntza zuzena eta zeharkakoa eskaini zien, eta alderdi maoisten hazkundea bultzatu zuen hainbat herrialdetan.

## Bibliografia

* Bianco, Lucien. (1999). Los orígenes de la revolución china 1915-1949. Bartzelona: Bellaterra ISBN 978-84-7290-117-9..
* Tanner, Harold M.. (2015). Where Chiang-Kai-Shek lost China. The Liao-Shen Campaign, 1948.. Bloomington & Indianapolis: Indiana University Press ISBN 978–0–253–01699–7..

## Kanpo estekak

* Datuak: Q32993
* Multimedia: Chinese Communist Revolution / Q32993
# Txinako Zientzien Akademia

Txinako Zientzien Akademia (txinera tradizionalez: 中國科學院; txinera sinplifikatuz: 中国科学院; pinyinez: Zhōngguó Kēxuéyuàn) Txinako Herri Errepublikako natur zientzietarako akademia nazionala da. Txinako Estatu Kontseiluaren erakunde bat da, egoitza Pekinen duena, eta hainbat institutu ditu Txina osoan.
Txinako Zientzien Akademiak bost sekzio ditu gaur egun:
* Matematika
* Fisika
* Kimika
* Lurraren zientziak
* Teknologia
Shenyang, Changchun, Shanghai, Nankin, Wuhan, Guangzhou, Chengdu, Kunming, Xi'an, Lanzhou eta Xinjiangen ere hamaika sukurtsal ditu. Akademiak 100 institututik gora ere baditu, tartean bi unibertsitate (Hefeiko Txinako Zientzia eta Teknologia Unibertsitatea eta Txinako Zientzien Akademiaren Unibertsitatea).
Txinako Akademiak zientzian inbertitu eta zientzian eta teknologian oinarritutako 430 enpresa sortu ditu hamaika industriatan, burtsan kotizatzen duten zortzi konpainia barne.

## Presidenteen zerrenda

* 1949–1978: Guo Moruo
* 1979–1981: Fang Yi
* 1981–1987: Lu Jiaxi
* 1987–1997: Zhou Guangzhao
* 1997–2011: Lu Yongxiang
* 2011–2020: Bai Chunli
* 2020–egun: Hou Jianguo

## Erreferentziak

* ↑ (Ingelesez) O'Meara, Sarah. (2016-4-20). «Ten institutions that dominated science in 2015» Nature Index.

## Kanpo estekak

* Webgune ofiziala
* Datuak: Q530471
* Multimedia: Chinese Academy of Sciences / Q530471
# Txinako Liburutegi Nazionala

Txinako Liburutegi Nazionala Pekinen dago eta 1909an sortu zen. Munduko liburutegirik handienetakoa da eta Asiako handiena. 2008an eraikin berri bat eraiki zen, Jürgen Engel Architects alemaniar enpresa irabazlearen proiektuari jarraituz.
Badira funts digitalizatuak eskuratzeko aukera ematen duten proiektu digitalak.
Txinako Liburutegi Nazionaleko orakuluetarako estelak eta hezurrak altxor nabarmenak omen dira.

## Erreferentziak

* ↑ «From Tortoise Shells to Terabytes: The National Library of China's Digital Library Project» Library Connect 4 (3) 2006.
* ↑ 2008.
* ↑ Campbell 2013.
* ↑ Turiel, Josep. (2010). «La manía de las listas: 100 bibliotecas digitales y 'recolectores' de libros electrónicos» BiD: textos universitaris de biblioteconomia i documentació 24: 11. doi:10.1344/105.000001558..
* ↑ Apirilaren 21ean inauguratuko da Unescoren Munduko Liburutegi Digitala | Consumer. 2009-04-05 (Noiz kontsultatua: 2022-06-11).

## Bibliografia

* Campbell, James W. P.. La biblioteca: patrimonio mundial. Sant Sebastià: Nerea, 2013. ISBN 978-84-15042-83-9.

## Kanpo estekak

* Webgune ofiziala. Artxibatuta
* Datuak: Q732353
* Multimedia: National Library of China / Q732353
# Txinako Nekazaritza Bankua

Txinako Nekazaritza Bankua (txinera tradizionalez: 中國農業銀行股份有限公司; txinera sinplifikatuz: 中国农业银行股份有限公司; pinyinez: Zhōngguó Nóngyè Yínháng; ingelesez: Agricultural Bank of China Limited, ABC) estatuaren jabetzako Txinako Herri Errepublikako lau banku komertzial nagusienetariko bat da. Merkatu kapitalizazioa kontuan hartuta, Txinako eta munduko hirugarren bankurik handiena da. Estatuko lau banku komertzial handietako bat da (beste hirurak Bank of China, Txinako Industria eta Merkataritza Bankua eta Txinako Eraikuntza Bankua dira). 1951n sortua, bere egoitza nagusia Pekinen eta Txina kontinental osoan, baita Hong Kong eta Singapurren ere, sukurtsalak ditu. 2007an 447.519 langile zituen.

## Erreferentziak

* ↑ FT.com / Video & Audio / Interactive graphics - The decade for global banks

## Kanpo estekak

* Datuak: Q26298
* Multimedia: Agricultural Bank of China / Q26298
# Txinako Zientzia eta Teknologia Unibertsitatea

Txinako Zientzia eta Teknologia Unibertsitatea (txinera tradizionalez: 中國科學技術大學; txinera sinplifikatuz: 中国科学技术大学; pinyinez: Zhōngguó Kēxué Jìshù Dàxué; ingelesez: University of Science and Technology of China edo USTC) Hefei hirian dagoen unibertsitate publikoa da. 1958an Pekinen sortua, Txinako Zientzien Akademiak kudeatzen du. 1970eko hamarkadan, Iraultza Kulturalean zehar, egungo egoitzara lekualdatu zuten. C9 Ligako kide gisa, herrialdeko unibertsitaterik onenetako bat da.

## Erreferentziak

* ↑ (Frantsesez) «Classement des 20 meilleures universités chinoises» Le Figaro.

## Kanpo estekak

* Webgune ofiziala
* Datuak: Q1074103
* Multimedia: University of Science and Technology of China / Q1074103
# Txinako Sari Nagusia

Txinako Sari Nagusia Shanghai hirian kokatuta dagoen Shanghai International Circuiten ospatzen den 1 Formulako lasterketa da. Lehenengoa 2004an izan zen.

## Emaitzak

| Urtea | Zirkuitoa | Irabazlea | Bigarrena | Hirugarrena |
| 2004 | Shanghai | Rubens Barrichello | Jenson Button | Kimi Räikkönen |
| 2005 | Shanghai | Fernando Alonso | Kimi Räikkönen | Ralf Schumacher |
| 2006 | Shanghai | Michael Schumacher | Fernando Alonso | Giancarlo Fisichella |
| 2007 | Shanghai | Kimi Räikkönen | Fernando Alonso | Felipe Massa |
| 2008 | Shanghai | Sebastian Vettel | Mark Webber | Jenson Button |
| 2009 | Shanghai | Kimi Räikkönen | Fernando Alonso | Felipe Massa |
| 2010 | Shanghai | Jenson Button | Lewis Hamilton | Nico Rosberg |
| 2011 | Shanghai | Lewis Hamilton | Sebastian Vettel | Mark Webber |
| 2012 | Shanghai | Nico Rosberg | Jenson Button | Lewis Hamilton |
| 2013 | Shanghai | Fernando Alonso | Kimi Räikkönen | Lewis Hamilton |
| 2014 | Shanghai | Lewis Hamilton | Nico Rosberg | Fernando Alonso |
| 2015 | Shanghai | Lewis Hamilton | Nico Rosberg | Sebastian Vettel |
| 2016 | Shanghai | Nico Rosberg | Sebastian Vettel | Daniil Kvyat |

## Kanpo estekak

* Datuak: Q7980
* Multimedia: Chinese Grand Prix / Q7980
# Uharte bat Venusen

Uharte bat Venusen (2021), Xabier Amurizaren euskarazko eleberria da, autoedizioari esker argitaratua, Erroteta argitaletxearen izenean.
Zientzia fikzioko zantzuak dituen lana hau idazteko lehen inspirazioa, Amurizak 50 urte lehenago euskaratu zuen Aldous Huxleyren Bai mundu berria obran izan zuela aitortu du autoreak.

## Sinopsia

Oharra: Atal honek istorio osoa edo amaiera argitzen du.
Ustez mundu aurreratu batetik abiatzen diren gizatalde batek konparatiboki aurrerapen askoz handiagoak dituen mundu bat topatuko du Lurretik kanpoko uharte batean, eta guztiz nahasita utziko ditu horrek. Haietako batek bertan geratzea erabakiko du, baina lurralde berrian egingo duen urrats bakoitzeko zerbait ezberdina aurkituz egingo du bide hori.

## Erreferentziak

* 1 2 Irizar, Itziar Ugarte. «'Uharte bat Venusen' eman du Xabier Amurizak» Berria (Noiz kontsultatua: 2022-01-16).
* ↑ «Uharte bat Venusen» Bertsolari 2021-05-06 (Noiz kontsultatua: 2022-01-16).

## Kanpo estekak

* Datuak: Q110589677
# Uharte bolkaniko

Uharte bolkanikoak, mundu osoko ozeanoetan aurkitzen ohi diren uharte taldeak dira, plaka tektonikoen arteko mugan. Sumendi gisa agertzen dira itsas ohantzean, eta, milioika urtetan zehar, ozeanoaren gainazalera irteten dira, honela, uharte bihurtuz.

## Adibideak

* Marianak
* Aleutiarrak
* Kuriles
* Antilletako uharte batzuk
* Pazko uhartea
* Kanariak
* Azoreak
* Madeira
* Cabo Verde
* Hawai
* Japonia
* Galapagoak
* Zeelanda Berria

## Kanpo estekak

* Datuak: Q1161185
* Multimedia: Volcanic islands / Q1161185
# Uharte loriatsuak

Uharte loriatsuak (frantsesez: Îles Glorieuses) Mozambikeko kanalaren iparraldean dagoen biztanlerik gabeko uhartedia da, 5 km²-ko azalera du eta, geografikoki, Komoreen zati bat da.
Uhartediak bi uharte -Grande Glorieuse (11°34′46.54″S 47°17′54.14″E﻿ / ﻿11.5795944°S 47.2983722°E﻿ / -11.5795944; 47.2983722﻿ (Grande Glorieuse)) eta Île du Lys- eta sei uhartetxo arrokatsu- (Roches Vertes): Île aux Crabes (11°30′45.19″S 47°22′54.17″E﻿ / ﻿11.5125528°S 47.3817139°E﻿ / -11.5125528; 47.3817139﻿ (Île aux Crabes)), Rocher du Sud (11°35′43.76″S 47°18′6.66″E﻿ / ﻿11.5954889°S 47.3018500°E﻿ / -11.5954889; 47.3018500﻿ (Rocher du Sud)), Les Roches Vertes (11°34′15.63″S 47°19′54.18″E﻿ / ﻿11.5710083°S 47.3317167°E﻿ / -11.5710083; 47.3317167﻿ (Les Roches Vertes)) eta izen gabeko beste hiru- ditu.
Frantziak 1897tik aurrera kudeatzen du, Frantziaren Lurralde Austral eta Antartikoen barnean baina Madagaskarrek bere jabetza aldarrikatzen du.

## Erreferentziak

* ↑ (Ingelesez) Yusuf, A. A.. (2004). African Yearbook of International Law / Annuaire Africain de Droit International. 12 Martinus Nijhoff Publishers ISBN 9004150382..

## Kanpo estekak

* Datuak: Q236601
* Multimedia: Glorioso Islands / Q236601
ieaFrantziaren itsasoz haraindiko lurraldeak :
# Uharte artifizial

Uharte artifiziala baliabide naturalez osatu beharrean jendeak eraikitako uhartea da. Uharte artifizialak tamainaz alda daitezke, eraikin edo egitura baten zutabe bakarrari eusteko soilik berreskuratutako uharte txikietatik hasi eta komunitate eta hiri osoak onartzen dituztenetara. Hasierako uharte artifizialak ur geldietan zeuden egitura flotatzaileak edo sakonera gutxiko uretan altxatutako egurrezko edo egitura megalitikoak zeuden.

## Mundu osoan

Planeta osoko herrialde askok uharte artifizialak eraiki dituzte hainbat metodo eta helbururekin. Gaur egun ezagunenak Dubain (Arabiar Emirerri Batuak) daude. Horien bidez mundu guztiaren arreta erakarri eta dirutza aberatsak erakarri nahi dituzte. Beste kasu batzuetan, lurrean lekurik ez duten azpiegiturak sortzeko erabiltzen da. Japoniak, esaterako, lau aireportu ditu uharte artifizialetan: Kansai (1994), Chubu (2005), Kobe eta Kitakyushu (2006). Kansaikoak, Osakako Badian, 1995eko Kobeko lurrikara suntsitzaileari eta hamaika tifoiri egin die aurre. American Society of Civil Engineers erakundeak mende honetako ingeniaritza zibilaren hamar lorpen handietako bat dela esan du. Japonia herrialdeak, gainera, beste uharte artifizial batzuk ere baditu bere kostaldean, populazioa zabaltzeko toki gisa; azken hau mundu osoko uharte artifizial gehienen helburua da.
Europan, Herbehereek, beren lurraldearen zati handi bat itsasoari irabazi dion herrialdeak, uharte artifizial eredugarriak garatu ditu erabilitako teknologiari dagokionez. Amerika, bestetik, uhartetxo artifizialez josita dago. Estatu Batuetako zenbait hirik dituzte eraikin horietako batzuk, hala nola San Frantzisko, Miami, Chicago, New York eta Seattle. Kanadan oso ezaguna da Notre-Dame uhartea, Montrealen; Hego Amerikan, Panaman, Perun edo Bolivian ere antzeko uharteak daude ere bai.
Euskal Herrian Gaviota gas-plataforma dago.

## Iruditegia

* Kansai nazioarteko aireportua espaziotik ikusita.
* Jumeirah palmondoa Dubain.
* Gaviota gas-plataforma Bizkaian.
* Northstar uhartea, Beaufort itsasoan petrolioa zulatzeko uharte artifiziala.
* Sealandeko Printzerria, uharte artifiziala Ipar itsasoan.

## Erreferentziak

* ↑ https://www.consumer.es/eu/medio-ambiente-eu/uharte-artifizialak.html

## Ikus, gainera

* Uharte flotatzaile

## Kanpo estekak

* Datuak: Q13691
* Multimedia: Artificial islands / Q13691
# Uharte doktorea kalea (Iruñea)

Uharte doktorea kalea, ofizialki Huarte de San Juan kalea, Nafarroako hiriburua den Iruñeko Bigarren Zabalgunean dagoen kale bat da.

## Izena

Izena Joanes Uharte Donibanekoa (1530-1588) donibanegaraztar mediku eta filosofoaren omenez darama.

## Kokapena

San Fermin kalean hasi eta Navarro Villoslada kalea eta Zaragozako etorbidearen arteko elkargunean amaitzen da.
Aita Calatayud kalearekiko paraleloki doa.

## Ondarea

* Nafarroako Enpresarien Konfederazioaren egoitza

## Kanpo estekak

* Datuak: Q25479557
# Uharte flotatzaile

Uharte flotatzailea lurzoru solidoko uharte mota bat da. Bere ezaugarri nagusia ingurune urtarraren gainazalean esekita egotea da baina azpiko lurrarekin kontakturik izan gabe, bertatik ur librez bananduta baitago. Oro har, prozesu naturalen emaitza izaten dira, baina badira artifizialki sortutakoak ere.
Uharte flotatzaile ur-landare, lokatz eta zohikatz flotatzen duen masa bat da. Zenbait zentimetrotik metro gutxira arteko lodiera du. Uharte horiek munduko leku askotan aurkitzen diren fenomeno naturala dira. Gutxiago ematen dira fenomeno artifizial gisa. Uharte flotatzaileak, oro har, padura, aintzira eta antzeko hezeguneetan aurkitzen dira. Hedaduraz, hektarea asko izan ditzakete.

## Erreferentzia historikoak

Antzinatik, greziarrek eta erromatarrek arreta jarri zuten irla flotatzailetan, beren existentziarekin txundituta eta beren formazioaz eta flotagarritasunaren arrazoiez espekulatzen. 1665. urtean, Atanasius Kircher jesuita naturalista eta filosofoak irla flotatzaileei buruzko bere idatziak argitaratu zituen. 1711n, George Christoph Munzek gauza bera egin zuen. Uharte flotatzaileak osatzen dituzten landareen gaiari buruz, 1741ean Carlos Linneok artikulu bat argitaratu zuen «Analecta Transalpina» liburuan. XIX. mendearen bigarren erdialdean eta XX. mende osoan, irla flotatzaileak etengabeko gai izan ziren biogeografiaren analisietan.

## Mitologian

Antzinatik, irla flotatzaileek jakin-mina eta harridura piztu dute. Hondoratzen ez direnez, logikari erronka egiten diote eta elezaharretako protagonistak bihurtu ditu; ezaugarri mistiko edo naturaz gaindikoen jabe izan dira. Haizeek eramateko eta mugitzeko aukerak nolabaiteko lotura eman die giza bizitzekin.

## Erreferentziak

* ↑ Chet Van Duzer (2004). Floating Islands: A Global Bibliography, with an Edition and Translation of G. C. Munz’s «Exercitatio academica de insulis natantibus» (1711). Cantor Press, Los Altos Hills, California, 400 or.

## Ikus, gainera

* Uharte artifizial

## Kanpo estekak

* Datuak: Q1209831
* Multimedia: Floating islands / Q1209831
# Uharte kontinental

Uharte kontinentalak kontinente batetik bereizita dagoen lur masa bat da, itsaso zerrenda batez bereizita, baina itsas azpitik lotura berean jarraitzen du. Uharte hauek kontinentearen jarraipen zuzena dira. Horrelako uharteen adibidea Groenlandia izan daiteke, Ipar Amerika kontinenteaz lotuta. Beste adibideak hauexek dira:
* Britania Handia, Europaz
* Granada, Trinidad, Falklandak, Hego Amerikaz
* Balear Uharteak, Penintsula Iberikoaz
* Sizilia, Europaz
* Sumatra eta Java, Asiaz
* Papua Ginea Berria, Ozeaniaz
* Vancouver, Kanadaz
* Ternua, Kanadaz
* Tasmania, Ozeaniaz
* Kuba, Karibez
* Hispaniola, Karibez
* Chiloé, Hego Amerikaz
* San Lorenzo, Peruz
Zenbait kasutan sortutako uharte kontinentala kontinentearen altxatze baten ondorioa izan daiteke. Hori da, esaterako, Madagaskar uhartearen kasua. Uharte mota hori uharte mikrokontinental bezala ezagutzen da.

## Erreferentziak

* ↑ «Island» hitza, Encyclopædia Britannica, 2012.

## Kanpo estekak

* Datuak: Q239687
# Uharte Izotz Taldea

Uharte Izotz Taldea (gaztelaniaz: Club Hielo Huarte) Uharteko izotz hockey taldea da. Emakumezkoen talde indartsua du, lehen mailan ari dena. Gainerakoan harrobi lan hadia egiten du gaztetxoen hainbat mailatako taldeekin.

## Palmaresa

| Urtea | Maila | Postua |
| 2016-17 | Emakumezkoen Liga Nazionala | 5.a |
| 2017-18 | Emakumezkoen Liga Nazionala | |

## Kanpo estekak

* Webgune ofiziala
* Datuak: Q61069804
# Uharte bakarti

Uharte bakarti edo uharte desertua inor bizi ez den uharte bat da. Literaturan eta zineman maiz agertzen diren tokiak dira, ontzien hondoratzeen ondorioz hara heldutako jendearen istorioa kontatzeko. Locus amoenus edo toki idiliko moduan ere azaldu ohi dira.

## Kanpo estekak

* Datuak: Q1065592
* Multimedia: Uninhabited islands / Q1065592
# Valérie Hould-Marchand

Valerie Hould-Marchand (Quebec, Kanada,1980ko martxoaren 29an) Kanadako igeriketa sinkronizatuko igerilari erretiratua da, 1996ko Atlantan txapeldunorde olinpiko bihurtu zen taldekako lehiaketan.

## Kirol ibilbidea

1996ko Atlantan (Estatu Batuak) ospatutako Olinpiar Jokoetan, zilarrezko domina irabazi zuen taldekako lehiaketan, Estatu Batuen atzetik (urrea) eta Japoniaren aurretik (brontzea), bere taldekideekin batera: Karen Clark , Sylvie Frechette. , Janice Bremner, Karen Fonteyne, Christine Larsen, Erin Woodley, Cari Read, Lisa Alexander eta Kasia Kulesza.

## Kanpo estekak

* Datuak: Q1965154
# Valérie Pécresse

Valérie Pécresse (Neuilly-sur-Seine, 1967ko uztailaren 14a) Frantziako politikaria da, 2015az geroztik Ile-de-France Eskualdeko Kontseiluko presidentea da. 2007tik 2011ra eta Aurrekontu sailburua eta Gobernuko bozeramailea. 2011tik 2012ra François Fillon lehen ministroarekin. Pécresse Yvelinesko 2. barrutiaren ordezkaria izan zen Asanblea Nazionalean 2002tik 2007ra eta berriro 2012tik 2016ra.
HEC Parisen eta ENAn lizentziatua da.

## Erreferentziak

* ↑ Valérie Pécresse
* ↑ Valérie Pécresse
* ↑ VALÉRIE PÉCRESSE

## Kanpo estekak

* Datuak: Q455023
* Multimedia: Valérie Pécresse / Q455023
# Valère basilika

Valère Basilika (frantsesez: Basilique de Valère), Valèreko gaztelua (Château de Valère) ere deitua, Suitzako Valais kantonamenduko Sion herrian dagoen eliza gotortu bat da. Muino baten gainean dago, Tourbilloneko gazteluaren parean, hau, beste aldeko muinoan dagoelarik.
Valeriako Andre Mariaren eliza (frantsesez: Notre-Dame de Valère), XII eta XIII. mendeen artean eraikia izan zen, eta basilika txiki maila lortu zuen 1984an, Joan Paulo II.a Aita Santuak bisitatu zuenean.
Uste denez, basilikako organoa, basilikaren mendebaldean dagoena, 1435ean eraikia izan zen, munduko organorik antzinakoenetako batean bihurtuz. Bere hodiak, eliza baten miniaturazko gutxi gora-beherako bertsio bat eratzen duten eran jarriak daude. Hodi luzeenek, bi dorre eratzen dituzte, eta, txikienek, hiruki formako sabai bat. 1954an zaharberritua izan zen, beste organo ospetsu bat, Rysum organoa, zaharberritzen ari zen bitartean.

## Kanpo estekak

* Datuak: Q688261
* Multimedia: Basilique Notre-Dame de Valère / Q688261